Polonium

Polonium ialah suatu unsur kimia dalam jadual berkala yang memiliki lambang Po dan nombor atom 84. Unsur radioaktif ini termasuk kelompok dalam kumpulan metaloid yang memiliki sifat kimia yang mirip dengan telurium dan bismut.

Unsur pertama yang ditemui berdasarkan sifat radioaktifnya, polonium ditemui hasil saringan galian sampel uraninit oleh ahli kimia Marie Skłodowska-Curie dan suaminya Pierre; penemuannya dibentangkan pada hari sama keradioaktifan mula-mula diungkapkan kepada orang ramai di Akademi Sains Perancis pada tanggal 18 Julai 1898. Ia dinamakan sempena tanah asal Marie Poland (melalui bahasa Latin: Polonia) yang pada ketika itu saling dibahagikan kuasa-kuasa Rusia, Jerman dan Austria-Hungary - Marie mengharapkan penamaan ini akan meningkatkan kesedaran terhadap bangsanya yang berjuang mendapatkan kemerdekaan. Polonium adalah salah satu unsur dari uranium-radium dan merupakan anggota dari uranium-238. Polonium adalah unsur yang sangat jarang. Jumlah unsur ini terjadi dalam batuan yang mengandung radium. Polonium 210 (juga disebut radium-F) adalah isotop paling umum yang memiliki separuh hayat selama 138 hari. Banyak isotop lain yang berjaya disintesis. Polonium melebur pada suhu 254 °C (sekitar 489 °F), mendidih pada suhu 962 °C (sekitar 1764 °F), dan memiliki perincian graviti 9.3.

Disebabkan kebanyakan isotop Polonium tersepadu dari pemecahan zarah alfa bertenaga tinggi dalam jumlah besar dari unsur ini, ia merupakan sumber yang baik bagi sinaran alfa. Polonium digunakan dalam uji kaji nuklear dengan unsur sepeti Berilium yang melepaskan neutron ketika ditembak zarah alfa. Dalam percetakan dan alat fotografi, polonium digunakan dalam alat yang mengionkan udara untuk menghilangkan kumpulan arus elektrostatik. Radioaktiviti yang besar dari unsur ini menyebabkan sinaran yang berbahaya bahkan pada sekumpulan kecil unsur Polonium.

Keupayaan penggunaan polonium sebagai pemanas dalam roket angkasa lepas sedang dalam penyelidikan.

 Nota 

 Rujukan 

 Pautan luar 

  Los Alamos National Laboratory – Polonium
  WebElements.com – Polonium
  History of Polonium

Kategori:Kalkogen
Kategori:Karsinogen
Kategori:Metaloid
Kategori:Toksikologi
Kategori:Unsur kimia
Kategori:WPPER